“देख बहारें होली की’ कवि सम्मेलन कल पाली में, तैयारी जोरों पर
पाली| दैनिकभास्कर की ओर से होली के उपलक्ष्य में विराट कवि सम्मेलन “देख बहारें होली की’ का आयोजन सोमवार शाम 6.30 बजे बांगड़ स्कूल मैदान में होगा। काव्य मंच के सशक्त हस्ताक्षर हरिओम पंवार मेरठ जहां वीररस की रचनाओं से शहरवासियों में जोश भर देंगे, वहीं अपनी बेजोड़ हास्य फुहारों के लिए लोकप्रिय बलवंत बल्लू ऋषभदेव, ओज रस के हस्ताक्षर अशोक चारण, शृंगार रस को नव आयाम-अलंकारों के साथ प्रस्तुति देने वाली कवियित्री वैशाली शुक्ला उज्जैन, सुनील व्यास मुंबई, लोकेश महाकाली नाथद्वारा, बुद्धिप्रकाश दाधीच केकड़ी अर्जुन अलहर कोटा अपनी मोहक रचनाएं प्रस्तुत करेंगे। स्थानीय बांगड़ स्कूल के खुले रंगमंच पर आयोजित होने वाले इस कवि सम्मेलन में डीपीएस वर्ल्ड स्कूल, एमआईटीएस जाडन, यूआईटी पाली, नगर परिषद पाली, बीसीएम प्रॉपर्टीज के अलावा परसरामपुरिया ट्रेडर्स, रोटरी क्लब, रामदेव कॉलेज, सरस डेयरी तथा होटल सिद्धार्थ सहयोगकर्ता होंगे।
कवि सम्मेलन की तैयारियां जोर शोर से चल रही हैं। इधर, दैनिक भास्कर की ओर से आयोजित होने वाले इस कवि सम्मेलन को लेकर शहरवासियों में भी उत्साह देखा जा रहा है। कार्यक्रम में महिलाओं तथा पुरुषों के बैठने के लिए अलग-अलग व्यवस्था की जाएगी।
hin_Deva hin_Deva hin_Deva